b'\n_START_ARTICLE_\nGlavo\xc4\x8di\n_START_SECTION_\nOpis\n_START_PARAGRAPH_\nIme je ta dru\xc5\xbeina dobila po zna\xc4\x8dolno velikih glavah, v njej pa je ve\xc4\x8d kot 20 razli\xc4\x8dnih vrst v petih poddru\xc5\xbeinah._NEWLINE_Druga zna\xc4\x8dilnost rib v tej dru\xc5\xbeini so vretenasta telesa, pokrita s sluzavo ko\xc5\xbeo. Po hrbtu so ve\xc4\x8dinoma rjavi, temnosivi ali \xc4\x8drnikasti in imajo kamufla\xc5\xbene vzorce. Po trebuhu so te ribe svetlej\xc5\xa1e in imajo parne trebu\xc5\xa1ne plavuti, ki so zdru\xc5\xbeene in pri nekaterih vrstah tvorijo nekak\xc5\xa1en prisesek, s katerim se oprijemajo skal. Repne plavuti so zaobljene, te ribe pa nikoli ne prese\xc5\xbeejo dol\xc5\xbeine 20 centimetrov.\n_START_SECTION_\nHabitat in raz\xc5\xa1irjenost\n_START_PARAGRAPH_\nGlamo\xc4\x8di so pogoste ribe obalnega pasu in nikoli ne zaidejo v ve\xc4\x8dje globine. Pogosti so v toplej\xc5\xa1ih morjih, tudi v Jadranu. \xc5\xbdivijo na skalnih tleh, kjer se prehranjujejo z drobnimi morskimi \xc5\xbeivalicami. Gospodarsko niso pomembne ribe, \xc4\x8deprav jih lovijo vse leto s parangali, vr\xc5\xa1ami in na trnek. V ribarnicah se te ribe redko znajdejo, saj spadajo med tretjerazredne vrste, njihovo belo in mehko meso pa pri kuhanju rado razpade.'